ทางด่วนไม่ลดฝ่าน้ำมันแพงหากำไรลงทุน
BECL เชื่อราคาน้ำมันพุ่งไม่กระทบผู้ใช้ทางด่วน ลูกค้ามีทางเลือกใช้พลังงานเพิ่ม คาดปีนี้ปริมาณรถเพิ่ม 2.52.8%
21 ส.ค. 2554

BECL เชื่อราคาน้ำมันพุ่งไม่กระทบผู้ใช้ทางด่วน ลูกค้ามีทางเลือกใช้พลังงานเพิ่ม คาดปีนี้ปริมาณรถเพิ่ม 2.52.8% 
นางสุทธิดา สุขะนินทร์ ผู้จัดการอาวุโสแผนกนักลงทุนสัมพันธ์ บริษัท ทางด่วนกรุงเทพ (BECL) เปิดเผยว่า ราคาน้ำมันที่เพิ่มขึ้นเชื่อว่าจะไม่มีผลกระทบต่อปริมาณการใช้ทางด่วน เนื่องจากผู้ใช้ส่วนใหญ่ไม่ต้องการเผชิญกับปัญหารถติด 
ขณะเดียวกันผู้ใช้รถก็มีทางเลือกใช้พลังงานมากขึ้น โดยการใช้แก๊สโซฮอล์หลังราคาแตกต่างจากน้ำมันเบนซินถึงลิตรละ 10 บาท รวมถึงก๊าซแอลพีจีและเอ็นจีวี
“ปีนี้คาดว่าปริมาณการใช้ทางด่วนจะเติบโตขึ้น 2.5-2.8% จากปีก่อนอยู่ที่ 9.74 แสนเที่ยวต่อวัน โดยยอดสะสม 2 เดือนแรกอยู่ที่ 1.01 ล้านเที่ยวต่อวัน” นางสุทธิดา กล่าว
อย่างไรก็ตาม ปีนี้รายได้และกำไรสุทธิจะลดลงจากปีก่อน เนื่องจากตั้งแต่วันที่ 1 มี.ค. 2554 เป็นต้นมา บริษัทลดสัดส่วนการรับรู้กำไรจากค่าผ่านทางจาก 50% เหลือ 40% ทำให้รายได้หลังหักภาษีลดลง 600 ล้านบาท แต่บริษัทก็จะหาทางลงทุนเพิ่ม เพื่อรักษาอัตรากำไรขั้นต้นไว้ที่ 22-23% 
ทั้งนี้ บริษัทเพิ่งบันทึกกำไรพิเศษจากการขายที่ดินจำนวน 100 ล้านบาท เมื่อเดือน ม.ค. และประหยัดดอกเบี้ย 100 ล้านบาทในการคืนหนี้
นอกจากนี้ ในปลายเดือน มี.ค.นี้ จะเริ่มรับรู้รายได้และกำไรจากการลงทุนเขื่อนไซยะบุรีสัดส่วน 7.5% และก็รับรู้รายได้จากเขื่อนน้ำงึมอีก 16.6%